बर्रा पुलिस को मिली बड़ी सफलता - Amja Bharat
Home / Kanpur / बर्रा पुलिस को मिली बड़ी सफलता
बर्रा पुलिस को मिली बड़ी सफलता
gaurav shukla Sunday, January 12, 2020 Kanpur
बर्रा पुलिस ने मेहरबान सिंह पुरवा के रायपुरवा में एक मकान से सेक्स रैकेट का भंडाफोड़ किया तो आसपास लोगों में सनसनी फैल गई। मकान में न्यूज पोर्टल की आड़ में देह व्यापार किया जा रहा था और वाट्सएप ग्रुप पर ऑन डिमांड पर कॉल गर्ल भेजी जा रही थीं। पुलिस ने पोर्टल के स्टेट हेड समेत दो युवतियों और छह लोगों को गिरफ्तार किया है।
वाट्स एप पर ग्रुप पर बनाते थे ग्राहक
कानपुर:- पुलिस के अनुसार पकड़े गए शातिरों के पास बरामद मोबाइल फोन में वाट्सएप ग्रुप मिला। इस ग्रुप पर खूबसूरत युवतियों की फोटो शेयर की जाती थीं। ग्रुप से जुड़ा सदस्य किसी एक कॉल गर्ल को भेजने की बात कहता तो फिर उससे सौदा किया जाता था। ग्राहक को फंसाने के बाद जब पूरा पैसा आ जाता था तब उस कॉल गर्ल को बुलाकर बताये ठिकाने पर भेज दिया जाता था। पहले कॉल गर्ल रायपुरवा के मकान में आती थी और फिर उसे संबंधित जगह पर भेजने की व्यवस्था की जाती थी।
ढाई हजार से नौ हजार तक में होती थी डील
ग्रुप पर फोटो शेयर करने के बाद जब किसी ग्राहक को पसंद आती थी तो फिर उसके सौदे की बात होती थी। यह डील ढाई हजार से नौ हजार रुपये तक में होती थी। इसमें कॉल गर्ल के आने से लेकर उसे वापस भेजने तक का खर्च भी जोड़ा जाता था। इतना ही नहीं कुछ समय के लिए एक ग्राहक से ढाई से तीन हजार रुपये भी लिये जाते थे। डील अगर रात भर की होती तो नौ हजार तक वसूले जाते थे। इसमें पांच सौ रुपये सौदा तय कराने वाले को दिए जाते थे।
सेक्स रैकेट में संलिप्त मिला न्यूज पोर्टल का स्टेट हेड
पुलिस ने जिस मकान में छापा मारा वहां से देह व्यापार में संलिप्त न्यूज पोर्टल के स्टेट हेड को भी गिरफ्तार किया है। बर्रा थाना प्रभारी सतीश सिंह ने बताया कि मंगल प्रसाद मेहरबान सिंह पुरवा में किराए पर मकान लेकर रैकेट का संचालन कर रहा था। पकड़े गए शातिरों ने पूछताछ में अपना नाम बखतौरी पुरवा नौबस्ता निवासी मंगल प्रसाद पासवान, बर्रा-8 निवासी विमलेश तिवारी, दादा नगर निवासी न्यूज पोर्टल स्टेट हेड मुन्ना सिंह, हंसपुरम निवासी नीरेंद्र सिंह बताया है। मौके से आपत्तिजनक सामग्री, दो पैन कार्ड, तीन एटीएम, न्यूज पोर्टल की पांच आइडी कार्ड व आठ मोबाइल बरामद किए गए हैं। गिरफ्तार की गई युवतियां तीन दिन पहले आगरा से यहां पर आई थीं।
बर्रा पुलिस को मिली बड़ी सफलता Reviewed by gaurav shukla on Sunday, January 12, 2020 Rating: 5